Yaksa

Yaksa ( ) adalah gelaran bagi sebuah golongan besar semangat alam yang lazimnya bersifat baik dan merupakan penjaga khazanah alam yang tersembunyi di dalam tanah dan akar-akar pokok.  Yaksa terdapat dalam kesusasteraan Hindu, Jain dan Buddha. Istilah tersebut juga terdapat dalam bentuk betina iaitu yaksi ( ) atau yaksini (, ).

Menurut sastera Hindu, Jain, dan Buddha, yaksa terdiri daripada yang baik dan yang jahat. Yaksa yang baik merupakan semangat alam yang tidak mengganggu, dikaitkan dengan hutan dan gunung, sementara yaksa jahat adalah umpama hantu yang menangkap dan memakan kelana di tengah hutan, seperti mana raksasa.

Contohnya, dalam sajak Meghadūta oleh Kālidāsa, si yaksa tukang cerita adalah watak romantis yang rindu akan kekasihnya yang menghilang. Sebagai perbandingan, dalam dialog didaktik Hindu yang berjudul  atau "Persoalan Yaksa", si yaksa merupakan dewa pengasuh tasik yang mencabar . Barangkalinya yaksa pada mulanya adalah dewa-dewi pengasuh hutan dan kampung yang kemudian dianggap sebagai dewa-dewi pengawas tanah dan segala khazanah di bawahnya.

Dalam kesenian India, yaksa jantan digambarkan sebagai pahlawan yang garang atau orang kerdil berbadan bulat dan gempal. Yaksa betina atau yaksini pula dilukiskan sebagai gadis-gadis jelita yang berwajah bulat serba ceria dengan payudara dan pinggul yang berisi.

Yaksa dalam agama buddha

Dalam kesusasteraan Buddha, yaksa adalah  pengiring kepada  si Penjaga Rumah Utara, dewa mulia yang melindungi yang golongan salih. Yaksa juga bermaksud Dua Belas Panglima Syurga yang melindungi  si Buddha Perubatan.

Thailand
Yaksa (, Yak) adalah satu unsur penting dalam seni kuil Thailand. Yaksa sering didapati sebagai penjaga pintu kuil Buddha di seluruh negara sejak selewat abad ke-14. Arca-arca yaksa seramik dihasilkan ke Thailand, sejak zaman-zaman Sukhothai dan Ayutthaya pada abad-abad ke-14 hingga ke-16, di kompleks-kompleks tanur yang terletak di Thailand Utara. Yaksa lazimnya digambarkan dengan mata besar tersembul, gigi taring jongang dan wajah yang serba hijau. Yaksa dan yaksini sering disebut dalam kesusasteraan Buddha dari Thailand. Dalam bentuk bota dan gergasi, yaksa juga popular dalam cerita rakyat Thai.

Rujukan

Mitologi Buddha
Mitologi Hindu